钦定古今图书集成/明伦汇编/闺媛典/第266卷 > 郑娟娘
## 钦定古今图书集成/明伦汇编/闺媛典/第266卷 > 郑娟娘

按《香山县志》：郑娟娘，庠生郑申重女。五岁从兄受女
《论语》，因而知书，明大义。许聘韦卓琛。年及笄，卓琛夭，
女闻，哭告父母，请往奔丧，父母不许，即阖户投缳。母
救甦，曰：“毋重苦，我始终一死耳。”母知不可夺，许焉。翌
日，韦具舆来迎，娟娘至，韦拜琛母，易衣髽苴而就哭
泣之，位嗣子为后，经其丧葬。韦产甚薄，娟娘勤女红，
事琛后母尽孝，抚嗣子慈不掩义，历四十馀年如一
日。有司旌其庐。